Πορτογάλος θα είναι όπως φαίνεται ο νέος επιθετικός της ΑΕΚ. Με καριέρα που ξεκίνησε με υψηλές προσδοκίες και με συμμετοχές στην Εθνική ομάδα, ο Νέλσον Ολιβέιρα θα αποτελέσει μια σημαντική προσθήκη στο ρόστερ της Ένωσης.

Η αποχώρηση του Εζεκιέλ Πόνσε για την Σπαρτάκ Μόσχας δημιούργησε αυτομάτως ένα κενό στην κορυφή της επίθεσης της ΑΕΚ, εκεί όπου “σχεδόν” ποτέ δεν βρίσκεται ο Μάρκο Λιβάγια.

Ο Μιγκέλ Καρντόσο επέλεξε τον συμπατριώτη του Νέλσον Ολιβέιρα, που τα τελευταία τέσσερα χρόνια βρέθηκε στην Αγγλία αγωνιζόμενος με την φανέλα της Νόριτς και για ένα μικρό διάστημα της Ρέντινγκ.

Το μεγαλύτερο ρεκόρ τερμάτων του είναι για λογαριασμό της Νόριτς όπου σε 35 συμμετοχές πέτυχε 15 γκολ, την περίοδο 2016-2017.

Player Profile

Με αρκετά χρόνια δανεισμού από την Μπενφίκα σε διάφορες ομάδες, Λα Κορούνια, Ρεν, Σουόνσι, ο Νέλσον Ολιβέιρα έρχεται για να δώσει ποιότητα και κινητικότητα στην επιθετική γραμμή της Ένωσης.

Η βασική του ικανότητα είναι εκτός περιοχής αφού αρέσκεται να κινείται έξω από από αυτήν, αν και κεντρικός επιθετικός. Θα τον χαρακτηρίζαμε σαν ψεύτο 9ρι.

Πολύ καλή τεχνική κατάρτιση, αν και ψηλός, με σωστές τοποθετήσεις του σώματος του όταν βρίσκεται υπό πίεση.

Δημιουργεί χώρο κατεβαίνοντας χαμηλά στο γήπεδο, πράγμα που εκμεταλλεύονται οι συμπαίκτες του με διαρκής κινήσεις εκεί που πρέπει όταν πρέπει.

Το παρακάτω βίντεο παρουσιάζει αρκετά από τα στοιχεία που διαθέτει ο Πορτογάλος επιθετικός.